**Hortobágy Község Önkormányzatának 10. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2022. július 26-ai rendes, nyilvános ülésére**)**

**Tárgy:** Eladásra meghirdetett Önkormányzati tulajdonú ingatlanokra érkezett vételi ajánlatok

*Tisztelt Képviselő-testület!*

Hortobágy Község Önkormányzata Képviselő-testülete az 52/2022. (V. 26.) Hö. határozatával döntött saját tulajdonú ingatlanjainak eladásra történő meghirdetéséről. A határozatnak megfelelően az ingatlanok meghirdetése megtörtént.

A vételi ajánlatok megtételére kitűzött határidőn belül az alábbi 4 ingatlanra érkezett vételi ajánlat:

|  |  |  |  |  |
| --- | --- | --- | --- | --- |
| Hrsz. | Ingatlan nagysága: | Ajánlatot tevő: | Ajánlati ár:  (Nettó) | Melléklet száma: |
| 118/32 | 715 m2 | Veres-Ruzsányi Hajnalka és Veres Lajos | 551.- forint/m2 | 1. melléklet |
| 118/34 | 1031 m2 | Czine Gyula | 993.- forint/m2 | 2. melléklet |
| 1111/1 | 1048 m2 | Ács Rita | 902.- forint/m2 | 3. melléklet |
| 1102/7 | 856 m2 | Virág Sándor | 1000.- forint/m2 | 4. melléklet |

A Mátai ingatlanok esetében a vételi ajánlatban szereplő árak –tekintettel az ingatlanok közművekkel gyéren vannak ellátva– reálisnak tekinthetőek.

A központi területek ajánlott ára viszont irreálisan alacsony. 2019-ben készült szakvélemény a területekről és már akkor is 1400.- forint/m2 árat határozott meg a szakértő. A jelenlegi becslése, melyet szóban kértünk ki 1600-1650.- forint/m2.

A kérelmekben melyek a mellékletekben találhatóak a hasznosításra is tettek jelzést az ajánlattevők.

Kérem a Tisztelt Képviselő-testületet, hogy az előterjesztésben foglaltakat megtárgyalni a határozatokat elfogadni szíveskedjen!

**HATÁROZATI JAVASLAT I.**

Hortobágy Község Képviselő-testülete értékesíteni kívánja a tulajdonában álló 1102/7 helyrajzi számú, 856 m2 nagyságú ingatlant Virág Sándor részére - aki jelenleg határozott idejű bérleti szerződéssel rendelkezik az ingatlan tekintetében – az ingatlanra vonatkozó bérleti szerződés megszűnését követően, 2023. január 1. napján.

Az ingatlan vételára 1.000.- forint/m2 +Áfa, mindösszesen 865.000.- forint + Áfa, tehát bruttó 1.098.550 forint, azaz Egymillió-kilencvennyolcezer-ötszázötven forint.

A vételár 50 %-át szerződéskötéskor, a fennmaradó 50 %-át 2023. március 31. napjáig kell a vevőnek megfizetni.

A Képviselő-testület felhatalmazza Jakab Ádám András polgármestert az adásvételi szerződés megkötésére.

**Határidő:** 2023. december 31.

**Felelős:** Jakab Ádám András polgármester

**HATÁROZATI JAVASLAT II.**

Hortobágy Község Képviselő-testülete értékesíteni kívánja a tulajdonában álló 1111/1 helyrajzi számú, 1048 m2 nagyságú ingatlant Ács Rita részére.

Az ingatlan vételára 902.- forint/m2 +Áfa, mindösszesen 945.296.- forint + Áfa, tehát bruttó 1.200.526 forint, azaz Egymillió-kétszázezer-ötszázhuszonhat forint.

A vételár 100 %-át szerződéskötéskor kell a vevőnek megfizetni.

A Képviselő-testület felhatalmazza Jakab Ádám András polgármestert az adásvételi szerződés megkötésére.

**Határidő:** 2022. szeptember 30.

**Felelős:** Jakab Ádám András polgármester

**HATÁROZATI JAVASLAT III.**

Hortobágy Község Képviselő-testülete az eladásra meghirdetett 118/34 és a 118/32 hrsz-ű ingatlanokat a vételi ajánlatokban megajánlott értéken nem kívánja értékesíteni.

A Képviselő-testület az értékesítésre kijelölt, de eladásra nem került ingatlanokat az 53/2022. (V. 26.) Hö. határozatban megfogalmazott feltételekkel ismét meghirdeti. A közzététel határideje 2022. augusztus 1. napja.

**Határidő:** 2022. szeptember 30.

**Felelős:** Jakab Ádám András polgármester

**Hortobágy, 2022. július 20.**

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető